FI Euroopan unionin virallinen lehti C 43/4

Luottolaitosten tervehdyttämisestä ja likvidaatiosta annetun Euroopan parlamentin ja neuvoston direktiivin 2001/24/EY 6 artiklan mukainen julkaiseminen

2011/C 43/06

ALLIED IRISH BANKS, PLC -PANKKIA KOSKEVA HIGH COURT OF IRELAND -TUOMIOISTUIMEN DIRECTION ORDER -MÄÄRÄYS VUODEN 2010 CREDIT INSTITUTIONS (STABILISATION) ACT -LAIN NOJALLA

High Court of Ireland antoi Direction Order -määräyksen 23 päivänä joulukuuta 2010 Irlannin valtiovarainministerin, jäljempänä ’valtiovarainministeri’, hakemuksesta vuoden 2010 Credit Institutions (Stabilisation) Act -lain, jäljempänä ’vakauttamislaki’, 9 pykälän nojalla Allied Irish Banks, plc -pankin, jäljempänä ’pankin’, uudelleenjärjestelyä varten muun muassa seuraavin ehdoin:

”A. Vakauttamislain 9 pykälän nojalla annetussa Direction Order -määräyksessä: 1. Määrätään, että pankki 1.1 laskee liikkeeseen 675 107 845 kantaosaketta, joista kukin on arvoltaan 0,32 EUR, ja 10 489 899 564 vaihdettavaa äänioikeudetonta osaketta, joista kukin on arvoltaan 0,32 EUR, Irlannin kansalliselle eläkerahastokomitealle (National Pensions Reserve Fund Commission) 23 päivänä joulukuuta 2010 tai sen lähipäivinä, ja saa siitä vastineeksi käteismaksuna 3 818 438 297,54 EUR (ennen kuluja), jäljempänä ’merkintä’; 1.2 pyytää mahdollisimman pian ja viimeistään 24 päivänä joulukuuta 2010 a) sekä Irlannin arvopaperipörssiä että listalle ottamisesta vastaavaa Yhdistyneen kuningaskunnan viranomaista (UK Listing Authority) peruuttamaan pankin kantaosakkaiden ottamisen niiden virallisille listoille ja pankin kantaosakkaiden ottamisen kaupankäynnin kohteeksi niiden sääntelemillä julkisesti noteerattujen arvopapereiden markkinoilla, ja jos tällainen peruuttaminen sitä vaatii, pyytää tällaisessa hakemuksessa vapautusta vaatimuksesta hakea osakkeenomistajien suostumus tällaiselle peruuttamiselle; ja b) Irlannin arvopaperipörssiä ottamaan pankin kantaosakkeet kaupankäynnin kohteeksi Irlannin arvopaperipörssin sääntelemillä yritysten arvopapereiden markkinoilla (Enterprise Securities Market), ja jos tällainen kaupankäynnin kohteeksi ottaminen sitä vaatii, pyytää tällaisessa hakemuksessa vapautusta vaatimuksesta hakea osakkeenomistajien suostumus tällaiselle kaupankäynnin kohteeksi ottamiselle; 1.3 23 päivänä joulukuuta 2010 tai sen lähipäivinä, jotta merkintä voidaan tehdä, a) korottaa enimmäisosakepääomansa 884 200 000 EUR, 500 000 000 USD, 200 000 000 GBP ja 35 000 000 000 JPY 4 457 002 371 EUR, 500 000 000 USD, 200 000 000 GBP ja 35 000 000 000 JPY luomalla 675 107 845 uutta kantaosaketta, joista kukin on arvoltaan 0,32 EUR, ja 10 489 899 564 uutta vaihdettavaa äänioikeudetonta osaketta, joista kukin on arvoltaan 0,32 EUR, siten, että tällaisiin uusiin kantaosakkeisiin ja tällaisiin uusiin vaihdettaviin äänioikeudettomiin osakkeisiin liitetään ne oikeudet ja etuoikeudet sekä rajoitukset ja rajoitteet, jotka vahvistetaan pankin uudessa, jäljempänä olevan 1 kohdan 3 alakohdan b alakohdan nojalla hyväksyttävässä yhtiöjärjestyksessä; ja … 1.5 toteuttaa aikomuksen myydä osakkuutensa Zachodni WBK SA:ssa, jäljempänä ’BZWBK’, ja BZWBK AIB Asset Management SA:ssa Banco Santander SA:lle, jäljempänä ’Santander’, Santanderin kanssa 10 päivänä syyskuuta 2010 tehdyn sopimuksen mukaisesti heti, kun seuraavat ehdot täyttyvät: a) Puolan rahoitusvalvontakomissio (Komisja Nadzoru Finansowego) hyväksyy sen, että Santander ostaa BZWBK:n; b) Euroopan komissio tai Puolan kilpailu- ja kuluttajansuojavirasto (Urzad Ochrony Konkurencji i Knsoumentow) hyväksyy kaupan sovellettavan kilpailulainsäädännön mukaisesti; ja c) Puolan rahoitusvalvontakomissio hyväksyy sen, että Santander ostaa osakkeet, jotka BZW:llä on tietyissä Puolan rahoitusvalvontakomission sääntelemissä tytäryrityksissä; … 4. Ilmoitetaan vakauttamislain 9 pykälän 3 momentin nojalla, että Direction Order -määräys on 4 päivänä huhtikuuta 2001 annetun Euroopan parlamentin ja neuvoston direktiivin 2001/24/EY mukainen tervehdyttämistoimenpide;”

Vakauttamislain 11 pykälän nojalla pankki tai jokin pankin jäsen voi 5 työpäivän kuluessa Direction Order -määräyksen antamisesta esittää High Court of Ireland -tuomioistuimelle (osoite Four Courts, Inns Quay, Dublin 7, Ireland) valaehtoisen kirjallisen hakemuksen määräyksen kumoamiseksi.

Henkilöt, joihin Direction Order -määräys vaikuttaa, voivat vakauttamislain 63 pykälän nojalla esittää High Court of Ireland -tuomioistuimelle (osoite Four Courts, Inns Quay, Dublin 7, Ireland) hakemuksen vakauttamislain nojalla tehdyn, Direction Order -määräykseen liittyvän tietyn päätöksen laillisuusvalvonnasta (application for leave to seek judicial review). Hakemus on tehtävä 14 päivän kuluessa siitä, kun päätös on annettu asianomaiselle henkilölle tiedoksi tai henkilö on muuten tullut tietoiseksi päätöksestä.

Määräyksestä voi pyytää täydellisen jäljennöksen High Court of Ireland -tuomioistuimen keskustoimistosta sähköpostitse osoitteesta listroomhighcourt@courts.ie